BOSNA I HERCEGOVINA

REPUBLIKA SRPSKA 

OSNOVNI SUD U ŠAMCU 
Broj: 90 0 K 062239 23 K 
Šamac, 11.05.2023. godine

U IME REPUBLIKE SRPSKE !

Osnovni sud u Šamcu, sudija Arfan Aboudil kao sudija pojedinac uz sudjelovanje zapisničara Dragane Pavlović u krivičnom predmetu protiv optuženog Ž.S. sina S. i majke I. rođene O., rođen ... godine iz Š., zbog krivičnog djela Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske, a povodom optužnice Okružnog javnog tužilaštva u Doboju broj: T15 0 KT 0035626 22 od 29.07.2022. godine, nakon održanog pretresa za razmatranje izjave o priznanju krivnje i izricanju krivično pravne sankcije, u prisutnosti OJT Doboj Mladena Simića i optuženog lično, dana 11.05.2023. godine donio je i javno objavio:

P R E S U D U 

Optuženi: Ž.S. sin S. i majke I. rođene O., rođen … godine u Š., gdje je i nastanjen u ulici … , opština Š., pismen, sa završenom SSS, po zanimanju vozač, oženjen, otac dvoje djece, po nacionalnosti Bošnjak, državljanin BiH, srednjeg imovnog stanja, neosuđivan, JMB … ,  ne vodi se postupak za drugo krivično djelo. 

K r i v   j e

što je:

Dana 18.06.2022. godine oko 23,00 časova u porodičnoj kući u ulici …, opština Š. u alkoholisanom stanju, počeo da viče na svoju suprugu Ž.D., upućujući joj pogrdne riječi nazivajući je „kurvom“, prijeteći joj da će se nje riješiti, zatim je istu uhvatio sa svoje obje ruke u predjelu glave, te iz sve snage počeo da stišće, ponavljajući joj riječi da će se nje riješiti, nakon čega joj zadaje više udaraca otvorenim šakama u predjelu glave i tijela, te ju je držeći za glavu, udarao njenom glavom od ogledalo koje se nalazilo na zidu, nakon čega ju je držeći desnom rukom za kosu izbacio iz kuće pri čemu joj je iščupao pramen kose, a zatim joj nastavio zadavati udarce šakama, te ju je u jednom trenutku sa obje ruke gurnuo, pri čemu je oštećena pala na beton i zadnjim dijelom glave udarila u beton, kojom prilikom je zadobila povrede u vidu masnice i više ogrebotina na lijevoj podlaktici, te na poglavini u predjelu potiljka (vidljivo mjesto gdje joj je iščupana kosa),

dakle, primjenom nasilja, drskim i bezobzirnim ponašanjem ugrozio spokojstvo i tjelesni integritet člana svoje porodice,

čime je učinio krivično djelo Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske, pa mu sud primjenom tog člana a u vezi sa članom 42. i 49. KZ-a RS  izriče

NOVČANU KAZNU U IZNOSU OD 800,00 KM
(osamstotinakonvertibilnihmaraka)
Navedenu novčanu kaznu optuženi je dužan platiti u roku od 3 (tri) mjeseca, od dana pravosnažnosti presude u suprotnom sud će postupiti u skladu sa odredbom člana 50. Krivičnog zakonika RS.

Na osnovu čl. 108 st.3 KZ RS, oštećena Ž.D. kći D., nastanjena u ulici … , opština Š., se sa eventualnim odštetnim zahtjevom upućuje na parnicu.

Na osnovu člana 99. stav 1. ZKP RS, optuženi je dužan nadoknaditi troškove krivičnog postupka u iznosu od 150,00 KM u roku od 30 dana od dana pravosnažnosti presude, pod prijetnjom izvršenja.

Obrazloženje

Okružno tužilaštvo u Doboju podnijelo je ovome sudu optužnicu broj T15 0 KT 0035626 22 od 29.07.2022. godine, protiv optuženog Ž.S. iz Š.  zbog krivičnog djela  Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske.
Osnovni sud u Šamcu potvrdio je optužnicu dana 15.02.2023. godine.

Nakon potvrđivanja optužnice, a u skladu sa članom 243. i 244. Zakona o krivičnom postupku Republike Srpske, sud je pozvao optuženog da se izjasni o priznanju ili poricanju krivnje za djelo koje mu je optužnicom stavljeno na teret.  

Na ročištu za prethodno saslušanje održanom dana 05.04.2023. godine, optuženi Ž.S. je izjavio da priznaje krivnju za počinjeno krivično djelo za koje se tereti optužnim aktom.

Sud je u skladu sa navedenim zakazao i dana 11.05.2023. godine održao ročište za razmatranje izjave o priznanju krivnje optuženog i izricanju krivično pravne sankcije.

Na predmetnom ročištu tužitelj Mladen Simić se izjasnio da u konkretnom slučaju iz dokaza koji su uloženi u sudski spis i priznanja optuženog nesporno proizilazi da je isti kriv za krivično djelo koje mu je optužnicom stavljeno na teret, na način kako je to činjenično i pravno opisano u samoj optužnici, te je predložio sudu da optuženog proglasi krivim, kazni u skladu sa zakonom, pri tome vodeći računa o svim olakšavajućim i otežavajućim okolnostima na strani optuženog.    

Optuženi je i na samom ročištu održanom 11.05.2023. godine ponovio da ostaje kod izjave o priznanju krivnje i da je saglasan sa prijedlogom tužitelja.

Prije prihvaćanja izjave o priznanju krivnje, sud je u smislu čl. 245. st. (1)  ZKP-a RS ispitao optuženog na okolnosti koje su u navedenom članu naznačene.

Nakon ovakve provjere sud je stekao uvjerenje da je optuženi izjavu o priznanju krivnje dao dobrovoljno, svjesno, i sa razumijevanjem, te da je bio upoznat sa mogućim posljedicama, uključujući i posljedice vezane za imovinsko pravni zahtjev i troškove krivičnog postupka.

Sud se uvjerio da je optuženi razumio da se izjavom o priznanju krivnje odriče prava na suđenje, te da je izjava o priznanju krivnje nedvosmislena.

Nakon toga sud je izvršio uvid u materijalne dokaze koji su prikupljeni protiv optuženog i to:    Izvještaj o počinjenom krivičnom djelu PS Šamac broj KU-33/22 od 30.06.2022. godine, Zapisnik o ispitivanju osumnjičenog Ž.S., PS Šamac broj 15-3/01-251/22 od 15.06.2022. godine, Zapisnik o saslušanju oštećenog kao svjedoka Ž.D., PS Šamac broj 15-3/01-250/22 od 19.06.2022. godine, Zapisnik o saslušanju svjedoka Ž.A., PS Šamac broj 15-3/01-249/22 od 19.06.2022. godine, Ljekarski izvještaj o nanesenim tjelesnim povredama Doma zdravlja Šamac broj 4569/22 od 04.07.2022. godine na ime Ž.D., Ljekarski izvještaj o nanesenim tjelesnim povredama Doma zdravlja Šamac broj 4570/22 od 04.07.2022. godine na ime Ž.S., Zapisnik o ispitivanju vozača da li ima alkohola-opojnih droga ili psihoaktivnih lijekova u organizmu PS Šamac broj 702654 od 18.06.2022. godine na ime Ž.S., Potvrda o lišenju slobode PS Šamac broj 15-3/01-39/22 od 18.06.2022. godine, Prava lica lišenog slobode PS Šamac broj 15-3/01-39/22 od 18.06.2022. godine, Izvještaj o izvršenom pretresanju lica bez naredbe PS Šamac broj 15-3/01-39/22 od 18.06.2022. godine, Zapisnik o pregledu lica PS Šamac broj 15-3/01-39/22 od 18.06.2022. godine, Potvrda o privremenom oduzimanju predmeta PS Šamac broj 15-3/01-39/22 od 18.06.2022. godine, Potvrda o prihvatu lica lišenog slobode PS Šamac broj 15-3/01-39/22 od 19.06.2022. godine, Potvrda o vraćanju privremeno oduzetih predmeta PS Šamac broj 15-3/01-39/22 od 19.06.2022. godine, Potvrda o otpustu lica lišenog slobode PS Šamac broj 15-3/01-39/22 od 19.06.2022. godine, Procjena rizika u slučaju prijave nasilja u porodici, PS Šamac broj 15-3/01-230-822/22 od 30.06.2022. godine, Službena zabilješka PS Šamac broj 15-3/01-052-1-772/22 od 18.06.2022. godine, Izvod iz kaznene evidencije PS Šamac broj 15-3/01-234-408/22 od 29.06.2022. godine na ime Ž.S.
Nakon dane izjave od optuženog sud je objavio da prihvata izjavu o priznanju krivnje optuženog Ž.S., pa je u skladu sa čl. 245. st. (2). ZKP-a RS, zakazao pretres za izricanje krivično pravne sankcije.

Prihvatajući spomenute dokaze optužbe te dovodeći u vezu te materijalne dokaze sa izjavom o priznanju krivnje optuženog sud je zaključio da je optuženi počinio krivično djelo Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske, na način opisan u izreci presude. 

Nakon ocjene svih dokaza pojedinačno i u međusobnoj vezi sud je utvrdio da kod ovih dokaza nema nikakvih protivrječnosti, te je nesporno da se u radnjama optuženog stiču sva bitna obilježja krivičnog djela Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske, za koje krivično djelo ga je sud i oglasio krivim.

Prilikom odlučivanja o vrsti i visini krivične sankcije sud je optuženom cijenio kako olakšavajuće tako i otežavajuće okolnosti te je od olakšavajućih okolnosti uzeo njegovo priznanje i kajanje djela, činjenicu da do sada nije osuđivan, dok je od otežavajućih okolnosti uzeo činjenicu da je djelo učinjeno u alkoholisanom stanju, te je sud optuženom  primjenom odredaba čl. 190. stav 1. a u vezi sa čl. 42. i 49. KZ-a RS izrekao novčanu kaznu.

Sud je mišljenja da je izrečena sankcija adekvatna težini počinjenog krivičnog djela i stepenu krivične odgovornosti optuženog, te se osnovano može smatrati da će se i ovom kaznom postići svrha kažnjavanja shodno čl. 43. KZ RS.

Sud je na osnovu čl. 108 st.3 KZ RS, oštećenu Ž.D. sa eventualnim odštetnim zahtjevom uputio na parnicu.

Na osnovu člana 99. stav 1. ZKP RS, sud je optuženog obavezao da nadoknaditi troškove krivičnog postupka na ime paušala za rad suda u iznosu od 150,00 KM u roku od 30 dana od dana pravosnažnosti presude, pod prijetnjom izvršenja.

  Zapisničar:                                                                                                     S u d i j a:

Dragana Pavlović                                                                                     Arfan Aboudil

POUKA: Protiv ove presude dopuštena je žalba Okružnom sudu u Doboju u roku od 15 dana od dana prijema iste a putem ovog suda.

